**Előterjesztés**

**Önkormányzati képviselő lemondásának tudomásulvételéről**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

- A Magyarország helyi önkormányzatairól szóló 2011. évi CLXXXIX. törvény ( Mötv.) 30.§. (2) bekezdése

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Móczár Gábor Attila önkormányzati képviselő 2021. március 29. napján kelt a Képviselő-testülethez címzett, a Polgármester részére átadott írásbeli nyilatkozat formájában 2021.április 25-i hatállyal jelezte, hogy lemond telki önkormányzati képviselői mandátumáról.

Az Mötv. 30. §(2) bek. alapján ,,*Az önkormányzati képviselő lemondhat a képviselő-testülethez intézett írásbeli nyilatkozatával is, melyet a polgármesternek, a főpolgármesternek, a megyei közgyűlés elnökének ad át vagy juttat el. Az írásbeli nyilatkozatot a képviselő-testület következő ülésén ismertetni kell.*

*(3) A lemondás nem vonható vissza.*

*(4) Az önkormányzati képviselő megbízatása megszűnik a képviselő által meghatározott, a lemondást követő egy hónapon belüli időpontban, ennek hiányában a lemondás bejelentésének vagy az írásbeli nyilatkozat átvételének napján.,,*

Magyarország Kormánya a 27/2021. (I.29.) Kormányrendeletében 2021. február 8. napjától veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi *CXXVIII. törvény 46. § (4) bekezdésében foglalt felhatalmazás alapján*

*,,Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.*

Mivel különleges jogrendben a képviselő-testületi ülés összehívására nincs lehetőség és a testület jogkörét a polgármester gyakorolja a lemondás tudomásulvételéről a polgármesternek kell határozatot hoznia.

Telki, 2021. március 31.

Deltai Károly

Polgármester

Határozati javaslat

Telki Község Polgármesterének

/2021.(III.31.) számú Polgármesteri határozata

Önkormányzati képviselő lemondásának tudomásulvételéről

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

A Polgármester megismerte és tudomásul vette Móczár Gábor Attila önkormányzati képviselő lemondását, önkormányzati képviselői mandátumának 2021. április 25. napi hatállyal történő megszűnését.

Felelős: Polgármester

Határidő: 2021. április 25.